gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl ja en sv fr de de gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - O Consello de Seguridade da ONU aproba incrementar a súa presenza en Iraq
Cuarta feira, 28 de setembro de 2022
Co obxectivo de promover a reconciliación nacional do país, sumido nunha guerra civil desde a invasión estadounidense en 2003.
Tags: EUA Iraq ONU Reino Unido
O Consello de Seguridade da Organización de Nacións Unidas (ONU) aprobou este venres unha resolución pola que acorda incrementar as competencias do organismo mundial en Iraq, co obxectivo de promover a reconciliación nacional do país, sumido nunha guerra civil desde a invasión estadounidense en 2003.
O secretario xeral da institución, Ban Ki-Moon, mostrou o seu desexo de que a ONU "traballe estreitamente cos mandatarios iraquís para lograr un "próspero e pacífico futuro". Ban Ki-Moon sinalou que o documento aprobado "permitirá coñecer cal é o papel da ONU na resolución do conflito" e debe provocar un "cambio radical, constituíndo un goberno secular independente de faccións xiís ou sunís".
Pola súa banda, o representante estadounidense no organismo internacional, Zalmay Khalilzad, indicou que a iniciativa "é un pulo por internacionalizar o esforzo para asistir aos iraquís por riba das súas diferenzas internas, e por unir aos veciños axudándolles na construción do seu país" sen ter en conta as súas ideoloxías.
O borrador de resolución foi promovido polos EUA e polo Reino Unido, a petición do goberno iraquí, coa intención de que a ONU teña un protagonismo máis notorio no proceso de pacificación da zona, porque en opinión de ambos os países é un organismo que consideran máis neutral e capaz de mediar entre as comunidades enfrontadas.
Aínda que ata agora os mandatarios internacionais ofreceron moi poucos detalles sobre os cambios que efectuarán nas súas instalacións e nos seus dispositivos de seguridade para poder aplicar o novo mandato en Bagdad, o subsecretario para Asuntos Políticos da ONU, Lynn Pascoe, dixo que, de momento, pretenden aumentar en outubro próximo os membros do persoal internacional da misión na capital iraquí.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O documento foi aprobado por unanimidade
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto